

ที่ มท 0816.3/ว

ที่ มท 0816.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

กุมภาพันธ์ 2567

เรื่อง ขอประชาสัมพันธ์โครงการบรรพชาสามเณรภาคฤดูร้อน เฉลิมพระเกียรติพระบาทสมเด็จพระเจ้าอยู่หัว   
 เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567

เรียน ผู้ว่าราชการจังหวัด ทุกจังหวัด และสระบุรี

สิ่งที่ส่งมาด้วย สำเนาหนังสือกระทรวงมหาดไทย ด่วนมาก ที่ มท 0310/ว 3279

ลงวันที่ 12 กุมภาพันธ์ 2567 จำนวน 1 ชุด

ด้วยกระทรวงมหาดไทยได้จัดทำโครงการบรรพชาสามเณรภาคฤดูร้อน เฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ในส่วนภูมิภาค โดยระยะเวลาบรรพชาระหว่างวันที่ 20 เมษายน – 6 พฤษภาคม 2567 จำนวน 17 วัน จำนวนผู้บรรพชาไม่น้อยกว่า 73 รูป เพื่อถวายเป็นพระราชกุศลแด่พระบาทสมเด็จพระเจ้าอยู่หัว รวมถึง  
ได้เปิดโอกาสให้เด็กและเยาวชนไทยทั่วประเทศได้แสดงความจงรักภักดี ความกตัญญูกตเวทีและสำนึก  
ในพระมหากรุณาธิคุณ และได้รับความรู้ในเรื่องหลักธรรมทางพระพุทธศาสนา ทั้งภาคทฤษฎีและภาคปฏิบัติเพื่อเป็นการพัฒนาตนเองให้เป็นคนดีมีคุณธรรมจริยธรรมและศีลธรรม ตลอดจนบิดามารดา ผู้ปกครอง   
และพระพุทธศาสนิกชนได้มีโอกาสร่วมบำเพ็ญกุศล ได้เกิดความรัก ความผูกพัน ความใกล้ชิดกับวัด และศาสนา รวมถึงการสร้างความรักและความสามัคคีให้เกิดขึ้นในสังคมไทย

กรมส่งเสริมการปกครองท้องถิ่นพิจารณาแล้วเห็นว่า เพื่อให้การดำเนินโครงการบรรพชาสามเณรฯ เป็นไปด้วยความเรียบร้อย จึงขอความร่วมมือจังหวัดแจ้งองค์กรปกครองส่วนท้องถิ่นประชาสัมพันธ์ให้เด็กและเยาวชนในสถานศึกษาที่มีความสนใจสมัครเข้าร่วมโครงการบรรพชาสามเณรภาคฤดูร้อนฯ ณ วัดที่แต่ละจังหวัดกำหนด โดยรายงานจำนวนผู้สมัครเข้าร่วมโครงการฯ ให้กรมส่งเสริมการปกครองท้องถิ่นทราบ ผ่านระบบ Google Form ภายในวันอังคารที่ 2 เมษายน 2567 รายละเอียดปรากฏตาม QR Code ท้ายหนังสือฉบับนี้

จึงเรียนมาเพื่อโปรดพิจารณา

ขอแสดงความนับถือ



อธิบดีกรมส่งเสริมการป6กครองท้องถิ่น

**สิ่งที่ส่งมาด้วย แบบรายงาน**

**https://bit.ly/3wgYNxf** [**https://bit.ly/4bwnEgB**](https://bit.ly/4bwnEgB)

กรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

โทร. ๐-๒๒๔๑-๙๐00 ต่อ 5314

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน นางสาวจรัสวรรณ ชื่นสวัสดิ์ โทร. 094 961 9516